Naga e a tura mme batho gantši ga ba tsebe gore tšhelete ya go hwetša naga ba tla e bona kae. Madimabe ke gore naga ke karolo fela ya temokgwebo. Ge o nyaka go rua, o tla swanela go reka diruiwa (dikgomo, dinku, dipudi, dikolobe goba diruiwa tša maphego). Ge o nyaka go tšweletša dibjalo goba merogo, o tla swanela go reka ditrekere le ditlhamo tša go lema. Ga go fele mo, gobane go sa nyakega tšhelete ya go reka dinyakwapšalo (peu, monontšha, dikhemikhale, tisele, bjalobjalo). Ga go makatše ge tšhelete ye e ntšhetšwago dinyakwapšalo le metšhene e feta yeo e ntšhetšwago naga. Dipharologantšho tša kgetho di bewa go ya ka bogolo, go nona, sebopego, tshenyego le bong. O ka hutša theko ye botse fela mo phoofolong yeo e lego seemong se se botse sa bophelo, kudu ya magareng a A le B, e se ya ota kudu goba ya nona kudu gomme e fagotšwe.